id id zh it ms en id en en pl eo id en en en en ca ms ms id id ms en en min de en en de ms fr id ms en pl eo id en en ms en ms id id de de tr id id en nl en id ms uk ms ms tr hbs_lat ca ms id de id id it id id ms fi id ms min en en ms id ms ms id id sl en id en en en id en id es ms ms pt ms ms fr id id ms id ms nl ms ms id id ms id ms ms id id ms ms ms ms ms id en en en hu uk ms fr id ms en en pl eo id en id id nl en id ms en
Zakat Perak – Pusat Pungutan Zakat-MAIWP
Skim Potongan Zakat Bulanan (PZB)
Kod Tatalaku & Etika Perniagaan
Polisi Penerimaan Tajaan & Penajaan
Polisi Pengurusan Sumber Sokongan & Pengaruh Luar
Polisi Tiada Hadiah & Keraian
Logam perak (silver) merupakan logam yang berharga dan berguna. Pada masa dahulu, perak telah digunakan sebagai alat tukaran (wang) dalam urusan jual beli. Masyarakat arab menggunakan logam perak (dirham) sebagai medium matawang utama disamping emas (dinar) dalam sistem ekonomi mereka.
Walaupun kegunaan perak pada zaman moden telah berubah berbanding zaman dahulu, namun fizikalnya yang masih kekal sebagai alat simpanan nilai dan simbol kekayaan seseorang. Justeru kewajipan syariat zakat ke atas perak kekal termaktub dan seharusnya ditunaikan oleh orang Islam apabila memenuhi syarat-syaratnya. Zakat yang dikenakan ke atas perak termasuklah yang berbentuk :
Perkakasan dibuat daripada perak
Barang perhiasan dibuat daripada perak
Barang kemas perak dan sebagainya
Allah SWT telah mewajibkan zakat ke atas perak melalui ayat dalam Al-Quran yang bermaksud:
Dan (ingatlah) orang-orang yang menyimpan emas dan perak serta tidak membelanjakannya pada jalan Allah, maka khabarkanlah kepada mereka dengan (balasan) azab seksa yang tidak terperi sakitnya. (Iaitu) pada hari dibakar emas perak (dan harta benda) itu dalam neraka jahanam, lalu diselar dengannya dahi mereka, dan rusuk mereka, serta belakang mereka (sambil dikatakan kepada mereka): ?Inilah apa yang telah kamu simpan untuk diri kamu sendiri, oleh itu rasalah (azab dari) apa yang kamu simpan itu? [Surah At-Taubah(9): 34-35]
NISAB DAN HAUL ZAKAT PERAK
Nisab dan haul dijelaskan dalam hadis Rasulullah SAW berikut yang bermaksud:
Diriwayatkan oleh Abu Sa`id Al-Khudri, Rasulullah SAW bersabda: Tidak ada zakat pada kurang dari lima ekor unta, tidak ada zakat pada yang kurang dari lima uqiyah (perak) (5 uqiyah = 200 dirham), dan tidak ada zakat pada yang kurang dari lima awsuq (gandum).(HR Bukhari)
Hadis Rasulullah SAW iaitu yang bermaksud: Diriwayatkan dari Ibn Umar RA, Rasulullah SAW bersabda: ?Sesiapa yang memperolehi kekayaan, maka tidak ada zakat padanya sehingga Haul telah berlalu semasa ia sedang miliknya.(HR Tirmizi)
Berpandukan hadis yang pertama, nisab zakat perak ialah 200 dirham. Menurut Dr. Yusuf Al-Qaradawi, fuqaha telah bersetuju bahawa 200 dirham adalah bersamaan 595 gram. Logam perak yang ditempa kepada bentuk-bentuk lain seperti perkakasan, barang perhiasan, barang kemas tetap bersandarkan beratnya setelah pemilikannya melebihi nisab 595 gram. Manakala hadis kedua telah menjelaskan ketetapan haul didalam zakat perak.
KADAR DAN PENGIRAAN ZAKAT PERAK
Kadar pengiraan zakat perak ialah 2.5%, diselarikan dengan hadis berikut (yang bermaksud):
Saidina Ali telah meriwayat bahawa Nabi Muhammad SAW telah bersabda: ?Apabila kamu mempunyai 200 dirham dan telah cukup haul (genap setahun) diwajibkan zakatnya 5 dirham (2.5%)…(HR Abu Daud)
Perak perlu dinilai dalam bentuk matawang bagi memudahkan pengiraan. Sebagai contoh, sekiranya jumlah pemilikan perak dalam tempoh setahun ialah 1000 gram (melebihi nisab) maka:
= Timbangan Perak x Nilai Perak x 2.5%
= 1000 gm x RM1.97 (contoh) x 2.5%
Copryright 2015 by Dreamland | All rights reserved